Pesia les declaraciones trunfalistes del presidente del “Principado” afirmando que “encariamos la cris sanitario dende una importante inversión”, la rialidá ye mui otra
#000001
Dientru la llinia d’autobombu y mensaxes valeros de conteníu que prautica’l presidente del “Principado”, y nunos intres nos qu’entama a ser escandalosa la inactividá ya incapacidá de la propia istitución na cris del coronavirus, Barbón vien d’afirmar que “Asturies encaria esta cris dende un puntu de partía importante n’inversión sanitario”, pretendiendo con ello xustificase por más que seya evidente la falsedá d’eses declaraciones y de que tean xugando cola salú del Pueblu Asturianu.
#000002
Nel so discursu, Barbón ufría dellos datos estadísticos positivos o que lo paecíen. Hailos, normal, malo sedría que nos caberos años dalgún índiz estadísticu sanitariu nun xorreciere anque seya por obligación, porque simplemente obliga a ello la población disperso d’Asturies, la nuesa especial xeografía y la mala rede comunicaciones que carecemos, asina comu l’avieyamientu la población (tanto por meyora de la espeutativa de vida comu pol ésodu forciáu de bona parte la mocedá).
#000003
Pero lo cierto ye que, talamente como denunciaba Andecha Astur na campaña en defensa d’una Sanidá Pública Asturiana de calidá y con recursos, ye falso que la sanidá público seya pal PSOE n’Asturies una prioridá político, y ye que, lo mesmo qu’el PP o’l PSOE a nivel estatal, coinciden n’aplicación de polítiques lliberales que respuenden, en bona parte, a los planes financieros y a les presiones polítiques de la Troika (Comisión Europea, Bancu Central Européu y Fondu Monetariu Internacional). Y eses direutrices qu’obedecen suponen siempres retayos nos sirvicios públicos esenciales, ente ellos la sanidá (redución del papel públicu na prestación de sirvicios sanitarios, recorte plantilles, mengües salariales, copagos, fixación de tases por sirvicios mélicos, atribución a la enfermería de competencies méliques...). Ye tan ñidio, qu’hai pocos díes la Organización Mundial de la Salú viose obligá a reconocer públicamente que “los recortes sanitarios son una de les causes del andanciu’l coronavirus”.
#000004
Amás de nos retayos presupuestarios, pa diagnosticar la situación de la sanidá público asturiano hai de reparar tamién nos niveles de calidá democrático, tresparencia y eficacia con que se xestionen talos presupuestos sanitarios. Y nesti ámbetu, tamién demientres décades, el gobiernu asturianu tien más que pa callar que pa cuntar.
#000007
El SESPA ñegóse a informar sobro los contratos fechos nel exerciciu 2018 y a facilitar la rellación de contratos menores, incumpliendo la Llei de Contratos del Seutor Públicu.
Na cuasi totalidá de los contratos analizaos l’alministración sanitario nun fizo un siguimientu de la execución del contratu, renunciando a controlar la calidá’l sirviciu o materiales contrataos, asina comu’l cumplimientu de les obligaciones del contratista y les posibles responsabilidaes penales derivaes.
La Conseyería de Sanidá otorgó nominativamente’l 69’94% de les sovenciones, cuandu la concesión direuta tenía de ser llegalmente una esceición y lo normal debiere ser la concurrencia competitivo a les sovenciones.
#000009
Sicasí, Barbón remana los medios de comunicación apeciendo como si viviere nun permanente “reality show” nel qu’inventa una rialidá paralela en cuentes de responder a les necesidaes de la sociedá asturiana. Por eso nun quier falar de garantizar que la salú nun ye un negociu, de planificar la plantía sanitario, d’ameyorar el tratu al presonal, de dar estabilidá llaboral, de reconocer meyores retributives y sociales, de definir les places de difícil cobertura, de desaniciar les llistes d’espera, del control públicu de los recursos farmacéuticos y de los sos precios, del entamu d’una industria farmacolóxica pública asturiana, de multiplicar les places de melecina, los puestos hospitalarios de formación MIR, de regular les convocatories d’emplegu públicu na sanidá, d’aumentar el presupuestu sanitariu, d’ameyorar la inversión n’investigación sanitario y teunolóxico... Non, de la política sanitario p’algamar una Sanidá Pública Asturiana de calidá y con recursos, d’eso Barbón y el PSOE nun quien falar.
#000011
Andecha Astur pide la intervención de los Conceyos énte la incompetencia del “Principado” y la incapacidá del Estáu español pa controlar el turismu
#000012
2 thoughts on “La rialidá de la Sanidá Pública Asturiana”
#000014